CELEX: 32020D1264
Language: da
Date: 2020-09-08 00:00:00
Title: Den Europæiske Centralbanks afgørelse (EU) 2020/1264 af 8. september 2020 om ændring af Den Europæiske Centralbanks afgørelse (EU) 2019/1743 om forrentning af beholdninger af overskudsreserver og visse indlån (ECB/2020/38)

11.9.2020   
               
               
                  DA
               
               
                  Den Europæiske Unions Tidende
               
               
                  L 297/5
               
            
         DEN EUROPÆISKE CENTRALBANKS AFGØRELSE (EU) 2020/1264
         af 8. september 2020
         om ændring af Den Europæiske Centralbanks afgørelse (EU) 2019/1743 om forrentning af beholdninger af overskudsreserver og visse indlån (ECB/2020/38)
         STYRELSESRÅDET FOR DEN EUROPÆISKE CENTRALBANK HAR —
         under henvisning til traktaten om Den Europæiske Unions funktionsmåde, særlig artikel 127, stk. 2, første led,
         under henvisning til statutten for Det Europæiske System af Centralbanker og Den Europæiske Centralbank, særlig artikel 3.1 første led, og artikel 17-19, og
         ud fra følgende betragtninger:
         
                     (1)
                  
                  
                     Styrelsesrådet er af den opfattelse, at de midler, der er obligatorisk deponeret i ECB med henblik på at tilbagebetale finansiel støtte i henhold til Rådets forordning (EU) 2020/672 (1), bør undtages fra negative renter.
                  
               
                     (2)
                  
                  
                     Afgørelse (EU) 2019/1743 (ECB/2019/31) (2) bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Ændring
            Artikel 2 i afgørelse (EU) 2019/1743 (ECB/2019/31) affattes således:
            
               
                  »Artikel 2
                  
                  Forrentning af visse indlån hos ECB
                  Konti, der holdes hos ECB i overensstemmelse med Den Europæiske Centralbanks afgørelse ECB/2003/14 (*1), Den Europæiske Centralbanks afgørelse ECB/2010/31 (*2), Den Europæiske Centralbanks afgørelse ECB/2010/17 (*3) og Rådets forordning (EU) 2020/672 (*4) forrentes fortsat med renten for indlånsfaciliteten. Hvis det imidlertid er nødvendigt, at indlån holdes på disse konti forud for dagen, på hvilken en betaling skal foretages i henhold til de retlige eller aftalemæssige regler, der gælder for den relevante facilitet, skal sådanne indlån forrentes med nul procent eller med renten på indlånsfaciliteten, alt efter hvilken der er højere, i denne foreløbige periode.«
               
            
         
         
            Artikel 2
            Ikrafttrædelse
            Denne afgørelse træder i kraft på femtedagen efter offentliggørelsen i Den Europæiske Unions Tidende. Den finder anvendelse fra den sjette reservekravsperiode 2020, der begynder den 16. september 2020.
         
         
            Udfærdiget i Frankfurt am Main, den 8. september 2020.
            
               
                  For Styrelsesrådet
               
               Christine LAGARDE
               
                  Formand for ECB
               
            
         
         
            (1)  Rådets forordning (EU) 2020/672 af 19. maj 2020 om oprettelse af et europæisk instrument for midlertidig støtte til mindskelse af risiciene for arbejdsløshed i en nødsituation (SURE) som følge af covid-19-udbruddet (EUT L 159 af 20.5.2020, s. 1).
         
            (2)  Den Europæiske Centralbanks afgørelse (EU) 2019/1743 af 15. oktober 2019 om forrentning af beholdninger af overskudsreserver og visse indlån (ECB/2019/31) (EUT L 267 af 21.10.2019, s. 12).